CELEX: C2006/326/128
Language: sk
Date: 2006-12-30 00:00:00
Title: Vec T-299/06: Žaloba podaná 25. októbra 2006 – Leclercq/Komisia

30.12.2006   
            
            
               SK
            
            
               Úradný vestník Európskej únie
            
            
               C 326/59
            
         Žaloba podaná 25. októbra 2006 – Leclercq/Komisia
   (Vec T-299/06)
   (2006/C 326/128)
   Jazyk konania: francúzština
   Účastníci konania
   
      Žalobkyňa: Sylvie Leclercq (v zastúpení: S. Rodrigues, C. Bernard-Glanz, advokáti)
   
      Žalovaná: Komisia Európskych spoločenstiev
   Návrhy žalobkyne
   
               —
            
            
               vyhlásiť žalobu za neprípustnú,
            
         
               —
            
            
               zrušiť rozhodnutie Komisie z 27. júla 2006, v rozsahu, v akom zamieta žalobkyni požadovaný prístup k dokumentom,
            
         
               —
            
            
               zaviazať žalovanú na hradu trov konania,
            
         
               —
            
            
               zaviazať žalovanú na základe mimozmluvnej zodpovednosti na zaplatenie žalobkyni sumy 50 eur denne odo dňa prijatia napadnutého rozhodnutia.
            
         Žalobné dôvody a hlavné tvrdenia
   Touto žalobou sa žalobkyňa domáha zrušenia rozhodnutia z 27. júla 2006, prijatého generálnym sekretárom Komisie a zamietajúceho jej potvrdzujúcu žiadosť o prístup k výpisu z databázy obsahujúcej informácie o zamestnancoch Komisie. Dôvodom zamietnutia, ktorý Komisia uviedla, bolo, že žiadosť presahovala rámec nariadenia č. 1049/2001 (1), pretože v tomto prípade nešlo o prístup k existujúcim dokumentom, ktoré inštitúcia uchováva v zmysle tohto nariadenia.
   Na podporu svojej žaloby žalobkyňa uvádza dva žalobné dôvody. Podľa prvého žalobného dôvodu bol porušený článok 3 písm. a) nariadenia č. 1049/2001, pretože Komisia v napadnutom rozhodnutí vylučuje databázu z významu pojmu „dokument“. Žalobkyňa tvrdí, že Komisia sa týmto vylúčením, ktoré nevyplýva z nariadenia a je v rozpore s rozširujúcim výkladom, ktorý sa podľa žalobkyne má uplatniť na pojem „dokument“ v nariadení č. 1049/2001, dopustila zjavne nesprávneho posúdenia.
   Podľa druhého žalobného dôvodu bol porušený článok 4 nariadenia č. 1049/2001 a povinnosť odôvodnenia, keďže Komisia v napadnutom rozhodnutí neuviedla ako by zverejnenie požadovaného dokumentu porušilo ochranu verejného alebo súkromného záujmu, aby mohlo byť zamietnuté na základ jednej z výnimiek v článku 4 nariadenia.
   Žalobkyňa tvrdí, že z konania Komisie, ktoré je podľa nej vzhľadom na jeho rozpor s nariadením č. 1049/2001 nezákonné, môže vyplývať mimozmluvná zodpovednosť Komisie v zmysle druhého odseku článku 288 ES. Požaduje preto náhradu materiálnej i nemateriálnej škody, ktorú jej konanie Komisie spôsobilo.
   
      (1)  Nariadenie Európskeho parlamentu a Rady (ES) č. 1049/2001 z 30. mája 2001 o prístupe verejnosti k dokumentom Európskeho parlamentu, Rady a Komisie (Ú. v. ES L 145, 2001, s. 43; Mim. vyd. 01/003 s. 331).